
讬讘诪讜转 讻讘 注"讗 - 驻讬专讜砖 砖讟讬讬谞讝诇抓

讛谞讱 转专转讬 讚讚诪讬讬谉 诇讛讚讚讬 [讗诇讛 讛砖转讬诐, 讗砖转 讗讞讬 讗讘讬 讛讗讘 讜讗讞讜转 讗讘讬 讛讗讘, 砖讚讜诪讜转 讝讜 诇讝讜] 讻讞讚讗 讞砖讬讘 诇讛讜 [讻讗讞转 诪讜谞讛 讛讜讗 讗讜转谉], 讜讛讗 砖讬转住专讬 [讜讛专讬 砖砖 注砖专讛]. 讜讛讜住讬祝: 讜讛讗 [讜讛专讬] 诪讻诇 诪拽讜诐 诇讚讬讚讬 讞讝讬讬谉 诇谉 讚讻转讬讘谉 诇讗讬住讜专讗 [讗谞讬 注爪诪讬 专讗讬转讬 讗讜转谉 砖讛谉 讻转讜讘讜转 诇讗讬住讜专]! 讗诪专 诇讬讛 [诇讜]: 讜诇讬讟注诪讬讱 [讜诇讟注诪讱, 诇砖讬讟转讱], 讗讬 讛讜讛 讻转讬讘 诇讛讬转讬专讗, 诪讬 讛讜讜转 住诪讻转 注诇讬讬讛讜 [讗诐 讛讬讛 讻转讜讘 讘专砖讬诪讛 讛讛讬讗 诇讛转讬专, 讛讗诐 讛讬讬转 住讜诪讱 注诇讬讛谉]? 砖诪专 讘专讬讛 [讘谞讜] 砖诇 专讘谞讗 诪讬 讞转讬诐 注诇讬讬讛讜 [讛讗诐 讞转讜诐 注诇讬讛谉]? 砖讛专讬 讛讬转讛 讝讜 专拽 专砖讬诪讛 讻转讜讘讛 砖讬讬讞住讜 诇讜. 讛砖转讗 谞诪讬 讚讻转讬讘 诇讗讬住讜专讗 [注讻砖讬讜 讙诐 讻谉 砖讻转讜讘 诇讗讬住讜专] 诇讗讜 [诇讗] 诪专 讘专讬讛 [讘谞讜] 砖诇 专讘谞讗 讞转讬诐 注诇讬讬讛讜 [讞转讜诐 注诇讬讛诐] 讜讗讬谉 诇住诪讜讱 注诇 讻讱.


转谞讬 讚讘讬 [砖谞讛 讛讞讻诐 讘讘讬转 诪讚专砖讜] 砖诇 专' 讞讬讬讗: 讚讜专 砖诇讬砖讬 砖讘讘谞讜 讜砖讘讘转讜, 讻诇讜诪专, 讘转 讘谉 讘谞讜, 讜讘转 讘转 讘谞讜, 讜讻谉 讘谞讻讚讬 讘转讜, 讜讚讜专 砖诇讬砖讬 砖讘讘谉 讗砖转讜 讜砖讘讘转 讗砖转讜 鈥� 讛专讬 讝讜 讗住讜专讛 诪砖讜诐 砖谞讬讛, 讜讻谉 讚讜专 专讘讬注讬 砖讘讞诪讬讜 讜砖讘讞诪讜转讜 讗诐 讗诪讜 砖诇 讞诪讬讜, 讜讗诐 讗诪讛 砖诇 讞诪讜转讜 鈥� 讛专讬 讛谉 讗住讜专讜转 诪砖讜诐 砖谞讬讛. 砖讗讬住讜专 讗砖讛 讜讗诪讛 讞诇 诪讚讘专讬 住讜驻专讬诐 讙诐 注诇 讗诐 讗诐 讗诪讛, 讗专讘注讛 讚讜专讜转.


讗诪专 诇讬讛 [诇讜] 专讘讬谞讗 诇专讘 讗砖讬: 诪讗讬 砖谞讗 [诪讛 砖讜谞讛] 讘讚专讱 诪谞讬讬转讜 讗转 讛讚讜专讜转 诇诪注诇讛 (讘讞诪讬讜 讜讞诪讜转讜) 讚拽讞砖讬讘 诇讛 [砖讛讜讗 诪讜谞讛 讗讜转讛] 讗转 讗砖转讜 讻讗讞讚 讛讚讜专讜转 讛诇诇讜 (讗砖转讜, 讗诪讛, 讗诐 讗诪讛, 讗诐 讗诐 讗诪讛) 讜诪讗讬 砖谞讗 [讜讘诪讛 砖讜谞讛] 诇诪讟讛 诇讙讘讬 讚讜专 砖诇讬砖讬 讘讘谞讜 讜讘转讜 讚诇讗 拽讞砖讬讘 诇讛 [砖讗讬谞谞讜 诪讜谞讛 讗讜转讛] 讗转 讗砖转讜 讘讞砖讘讜谉 讚讜专讜转 讗诇讛 讜诪讜谞讛 讗转 讛讚讜专讜转 讞讜抓 诪诪谞讛, 讚讜专 砖谞讬 讜砖诇讬砖讬. 讜诪砖讬讘讬诐: 诇诪注诇讛, 讚讗讬住讜专讗 [砖讛讗讬住讜专] 诪讻讞 讗砖转讜 拽讗 讗转讬 [讛讜讗 砖讘讗], 砖讛专讬 讗讬谞谉 讗住讜专讜转 诪砖讜诐 拽讬专讘转 讛讚诐 砖诇讜 讗诇讬讛谉, 讗诇讗 诪爪讚 拽讬专讘转 讗砖转讜 鈥� 诇讻谉 拽讞砖讬讘 诇讛 [诪讜谞讛 讗讜转讛], 讜讗讬诇讜 诇诪讟讛, 讚讗讬住讜专讗 诇讗讜 [砖讛讗讬住讜专 诇讗] 诪讻讞 讗砖转讜 拽讗转讬 [讛讜讗 砖讘讗] 鈥� 诇讗 拽讞砖讬讘 诇讛 [讗讬谞讜 诪讜谞讛 讗讜转讛].


讜诪拽砖讬诐: 讜讛讗 [讜讛专讬] 讘谉 讗砖转讜 讜讘转 讗砖转讜, 砖讙诐 砖诐 讗讬住讜专讗 [讛讗讬住讜专] 诪讻讞 讗砖转讜 拽讗转讬 [讛讜讗 砖讘讗], 讜诇讗 讞砖讬讘 诇讛 [讜讗讬谞讜 诪讜谞讛 讗讜转讛]! 讜诪砖讬讘讬诐: 讗讬讬讚讬 讚转谞讗 [诪转讜讱 砖砖谞讛] 砖诇砖讛 讚讜专讜转 诇诪讟讛 讚讬讚讬讛 [砖诇讜] 砖诇 讘谞讜 讜讘转讜 讜诇讗 讞砖讘讛 [诪谞讛 讗讜转讛] 诪讛讟注诐 砖讗诪专谞讜, 转谞讗 谞诪讬 [砖谞讛 讙诐 讻讱] 砖诇砖讛 讚讜专讜转 诇诪讟讛 讚讬讚讛 [砖诇讛] 讜诇讗 讞砖讘讛 [诪谞讛 讗讜转讛] 讘讬谞讬讛诐 讻讚讬 诇砖诪讜专 注诇 住讙谞讜谉 讗讞讬讚 讘讚讘专讬诐.


讗诪专 诇讬讛 [诇讜] 专讘 讗砖讬 诇专讘 讻讛谞讗: 讗讜转谉 砖谞讬讜转 砖谞砖谞讜 讚讘讬 [讘讘讬转 诪讚专砖讜] 砖诇 专' 讞讬讬讗, 讛讗诐 讬砖 诇讛谉 讛驻住拽 讗讜 讗讬谉 诇讛诐 讛驻住拽? 讻诇讜诪专, 讛讗诐 讛讻讜讜谞讛 砖谞讗住专讜 专拽 讗诇讛, 讗讜, 砖谞讗住专讜 讙诐 讚讜专讜转 谞讜住驻讬诐 诇诪注诇讛 讜诇诪讟讛 诪讛谉?


讜诪砖讬讘讬诐: 转讗 砖诪注 [讘讜讗 讜砖诪注], 专讗讬讛 诇讻讱 诪诪讛 砖讗诪专 专讘: 讗专讘注 谞砖讬诐 讬砖 诇讛诐 讛驻住拽, 讜转讜 诇讗 [讜诇讗 注讜讚], 诪砖诪注 砖诇讻诇 讛砖讗专 讗讬谉 讛驻住拽. 讜讚讜讞讬诐: 讚诇诪讗 讻讬 拽讗诪专 [砖诪讗 讻讗砖专 讗诪专] 专讘 鈥� 讛讬讛 讝讛 专拽 诇讛讛讬讗 诪转谞讬转讗 [诇讗讜转讛 讘专讬讬转讗] 砖讗诇讬讛 讛转讬讬讞住, 讜诇讗 诇讻诇 讛砖谞讬讜转. 讜诪爪讬注讬诐: 转讗 砖诪注 [讘讜讗 讜砖诪注], 专讗讬讛 诪讘专讬讬转讗 讝讜 注爪诪讛, 砖谞讗诪专 讘讛: 砖诇讬砖讬 砖讘讘谞讜 讜专讘讬注讬 砖讘讞诪讬讜, 讜谞讚讬讬拽: 砖诇讬砖讬 讜专讘讬注讬 鈥� 讗讬谉 [讻谉], 讟驻讬 [讬讜转专] 鈥� 诇讗! 讜讚讜讞讬诐: 讚诇诪讗 [砖诪讗] 讛讻讜讜谞讛 讛讬讗 诪砖诇讬砖讬 讜讗讬诇讱, 诪专讘讬注讬 讜讗讬诇讱.


讗 讘谞讜砖讗 拽专讜讘 讗诪专 诇讬讛 [诇讜] 专讘讗 诇专讘 谞讞诪谉: 讞讝讬 诪专 讛讗讬 诪专讘谞谉 讚讗转讗 诪诪注专讘讗 [讬专讗讛 讗讚讜谞讬 讗讞讚 讛讞讻诪讬诐 砖讘讗 诪讗专抓 讬砖专讗诇] 讜讗诪专: 讘注讜 讘诪注专讘讗 [砖讗诇讜 砖讗诇讛 讝讜 讘讗专抓 讬砖专讗诇] 讛讗诐 讙讝专讜 砖谞讬讜转 讘讙专讬诐 讗讜 诇讗 讙讝专讜 砖谞讬讜转 讘讙专讬诐?


讗诪专 诇讬讛 [诇讜] 专讘 谞讞诪谉: 讛砖转讗 [注讻砖讬讜, 讛专讬] 讜诪讛 注专讜讛 讙讜驻讗 [注爪诪讛] 讗讬 诇讗讜 [讗诐 诇讗] 诪驻谞讬 讛讟注诐 砖诇讗 讬讗诪专讜 讛讙专讬诐 讛诇诇讜 讘转诪讬讛讛 砖讛诐 讘讗讬谉 诪拽讚讜砖讛 讞诪讜专讛 诇拽讚讜砖讛 拽诇讛, 砖诇讻讗讜专讛 诪讜转专讬诐 讛诐 讻讬讛讜讚讬诐 讘讚讘专讬诐 砖谞讗住专讜 讘讛诐 讘讛讬讜转诐 讙讜讬诐, 诇讗 讙讝专讜 讘讛讜 专讘谞谉 [讘讛诐 讞讻诪讬诐] 讜诪转讬专讬诐 诇讙专 诇砖讗转 讻诇 讗砖讛 诪拽专讜讘讜转 诪砖驻讞转讜 砖谞转讙讬讬专讜, 诪砖讜诐 砖讛讙专 砖谞转讙讬讬专 谞讞砖讘 讻转讬谞讜拽 砖谞讜诇讚, 讜讻诇 拽砖专讬讜 讛诪砖驻讞转讬讬诐 讛拽讜讚诪讬诐 讗讬谞诐 谞讞砖讘讬诐 鈥� 砖谞讬讜转 诪讬讘注讬讗 [谞爪专讻讛] 诇讜诪专 砖诇讗 讙讝专讜 讘讛谉?! 讻讬爪讚 讗驻砖专 诇讜诪专 砖讬讙讝专讜 讘讛谉 讞讻诪讬诐?


讗讙讘 讻讱 讗诪专 专讘 谞讞诪谉: 讙专讬诐, 讛讜讗讬诇 讜讗转讜 诇讬讚谉 [讜讘讗讜 诇讬讚讬谞讜], 讻诇讜诪专, 讻讬讜谉 砖注讜住拽讬诐 讗谞讜 讘住讜讙讬讛 讝讜 砖诇 拽讬专讘转 诪砖驻讞讛 诇讙讘讬讛诐, 谞讬诪讗 讘讛讜 诪诇转讗 [谞讗诪专 讘讛诐 讚讘专] 讛诇讻讛: 讗讞讬谉 诪谉 讛讗诐 砖讛诐 砖谞讬讛诐 讙专讬诐 鈥� 诇讗 讬注讬讚讜 讬讞讚 讘讘讬转 讚讬谉, 讜讗诐 讛注讬讚讜 鈥� 注讚讜转谉 注讚讜转. 讙专讬诐 砖讛诐 讗讞讬谉 诪谉 讛讗讘 鈥� 诪注讬讚讬谉 诇讻转讞诇讛 诪砖讜诐 砖拽讬专讘讛 诪爪讚 讛讗讘 讗讬谞谞讛 谞讞砖讘转 讻拽讬专讘讛 讙诪讜专讛 诇讙讘讬 讙讜讬讬诐. 讗诪讬诪专 讗诪专: 讗驻讬诇讜 讗讞讬谉 诪谉 讛讗诐 谞诪讬 [讙诐 讻谉] 诪注讬讚讬谉 诇讻转讞诇讛.


讜讗诐 转砖讗诇 讜诪讗讬 砖谞讗 [讜讘诪讛 砖讜谞讛] 讛讚讘专 诪注专讬讜转, 砖讗讜住专讬诐 诇讙专 诇砖讗转 讗转 讗讞讜转讜 讘转 讗诪讜? 讬砖 诇讛讘讚讬诇: 注专讜讛 诇讻诇 诪住讜专讛, 讚讬谞讬 注专讬讜转 诪住讜专讬诐 讘讬讚讬 讛讻诇, 砖讛专讬 讻诇 讗讚诐 讘讜讞专 诇注爪诪讜 讗砖讛, 讜讬砖 诇讞砖讜砖 砖诪讗 讬讘讜讗讜 诇讘讞讜专 讘讗讜转谉 谞砖讬诐 讛讗住讜专讜转 诇讛诐 讙诐 讘讗讜转谉 砖讗讬谞谉 讙专讜转, 讜诇讗 讬讘讬谞讜 讗转 讛讛讘讚诇, 诪讛 砖讗讬谉 讻谉 注讚讜转, 砖诇讘讬转 讛讚讬谉 讛讬讗 诪住讜专讛, 讜讘讬转 讛讚讬谉 讬讜讚注 诇讛讘讞讬谉 讘讚讘专讬诐 讜诇讗 讬讘讜讗讜 诇讛讞诇讬祝, 讻讬 诇讗诪讬转讜 砖诇 讚讘专 讙专 砖谞转讙讬讬专 鈥� 讻拽讟谉 砖谞讜诇讚 讚诪讬 [谞讞砖讘] 讜讻诇 拽砖专讬 讛拽讬专讘讛 讛拽讜讚诪讬诐 讗讬谞诐 谞讞砖讘讬诐 讻诇诇.


讘 诪砖谞讛 诪讬 砖讬砖 诇讜 讗讞 诪讻诇 诪拽讜诐 诪讻诇 住讜讙 砖讛讜讗 鈥� 讝讜拽拽 讛讗讞 讛讝讛 讗转 讗砖转 讗讞讬讜 诇讬讘讜诐, 讜讗讜转讜 讗讞 鈥� 讗讞讬讜 讛讜讗 诇讻诇 讚讘专, 讞讜抓 诪诪讬 砖讬砖 诇讜 讗讞 砖谞讜诇讚 诪谉 讛砖驻讞讛 讗讜 诪谉 讛讙讜讬讛, 砖讗讬谞谞讜 谞讞砖讘 讻讗讞. 讜讻谉 诪讬 砖讬砖 诇讜 讘谉 诪讻诇 诪拽讜诐 诪讻诇 住讜讙 鈥� 讗讜转讜 讘谉 驻讜讟专 讗转 讗砖转 讗讘讬讜 诪谉 讛讬讘讜诐 讜诪谉 讛讞诇讬爪讛, 砖讛专讬 讗讬谉 讞讬讜讘 讬讬讘讜诐 讜讞诇讬爪讛 讗诇讗 讻讗砖专 诇讗 讛讬讜 诇诪转 讬诇讚讬诐 讻诇诇. 讜讞讬讬讘 讗讜转讜 讘谉 注诇 诪讻转讜 讜注诇 拽诇诇转讜 砖诇 讗讘讬讜, 砖讗诐 讛讬讻讛讜 讗讜 拽讬诇诇讜 讞讬讬讘 诪讬转讛, 讜讘谞讜 讛讜讗 诇讻诇 讚讘专, 讞讜抓 诪诪讬 砖讬砖 诇讜 讘谉 诪谉 讛砖驻讞讛 讗讜 诪谉 讛讙讜讬讛, 诪驻谞讬 砖讗讬谞讜 谞讞砖讘 讻讘谞讜.


讙 讙诪专讗 砖讜讗诇讬诐: 诪讛 砖砖谞讬谞讜 砖讗讞 诪讻诇 诪拽讜诐 讝讜拽拽 诇讗转讜讬讬 诪讗讬 [诇讛讘讬讗, 诇讛讜住讬祝, 讗转 诪讛]? 讗诪专 专讘 讬讛讜讚讛: 诇讗转讜讬讬 [诇讛讘讬讗, 诇讛讜住讬祝] 诪诪讝专, 砖讗诐 讬砖 诇讜 讗讞 诪诪讝专 讙诐 讛讜讗 谞讞砖讘 讗讞讬讜. 讜转讜讛讬诐: 驻砖讬讟讗 [驻砖讜讟] 讛诇讗 讗讞讬讜 讛讜讗! 讜诪住讘讬专讬诐: 诪讛讜 讚转讬诪讗 [砖转讗诪专], 诇讬诇祝 [诇诇诪讜讚] 讗讞讜讛 讗讞讜讛 诪讘谞讬 讬注拽讘, 讜讻诪讜 砖诇诪讚谞讜 诇注爪诐 讚讬谉 讛讬讬讘讜诐, 讜诪讛 诇讛诇谉 讘讘谞讬 讬注拽讘 鈥� 讻砖专讬谉 讜诇讗 驻住讜诇讬谉, 讗祝 讻讗谉 诇讚讬谞讬 讬讬讘讜诐 谞讗诪专 砖讞讬讬讘讬诐 讘讻讱 专拽 讻砖专讬谉 讜诇讗 驻住讜诇讬诐, 注诇 讻谉 拽讗 诪砖诪注 诇谉 [讛砖诪讬注 诇谞讜] 砖讗讞讬讜 讛讜讗 诇讬讬讘讜诐.


讜砖讜讗诇讬诐: 讜讗讬诪讗 讛讻讬 谞诪讬 [讜讗诪讜专 讻谉 讘讗诪转 讙诐 讻谉] 砖讗讞 驻住讜诇 诇讗 讬讝拽讜拽 讗转 讗砖转 讗讞讬讜 诇讬讬讘讜诐? 讜诪砖讬讘讬诐: 讻讬讜谉 砖诇注谞讬谉 讬讘讜诐 诪讬驻讟专 谞驻讟专 [驻讜讟专] 讛讜讗 讗转 讛讗砖讛, 砖讗诐 讛讬讛 诇讘注诇讛 讘谉, 讗驻讬诇讜 诪诪讝专, 驻讟讜专讛 讛讬讗 诪讬讬讘讜诐,

